Խոզուկը (մուլտֆիլմ)

Խոզուկը (ռուս.՝ Поросёнок), ռուսական կատակերգական մուլտֆիլմ, որը նկարահանվել է 2014-2021 թվականներին։ Իմ կյանքը մուլտֆիլմի շարունակությունն է։


== Սյուժե ==
Փոքրիկ, բայց շատ հետաքրքրասեր խոզուկն ապրում էր գյուղում։ Նա ուներ Խոզ մայրիկ և Խրյակ հայրիկ, ինչպես նաև` խոճկորիկ եղբայրներ։ Նրանցից բացի բակում ապրում էին նաև շունը, կատուն, կովը, այծը, գառը, աքաղաղը և հավերը։ Ժամանակ առ ժամանակ հյուրեր են հայտնվում, օրինակ` ծովախոզուկը, բուլդոգը, վարազը, պապիկի ուրվականը և ուրիշներ։
Ամեն օր խոզուկը հիանում է արևածագով, և պատասխան է փնտրում հերթական կարևոր հարցի համար, օրինակ, կծագի արդյո՞ք արևը, եթե աքլորը նրան չկանչի, կամ նրա կանչի ուրիշ մեկը։


== Սերիաների շարք­ ==
Ֆիլմ 1։ Դայակ։Ամեն դայակ պետք է հիշի. դաստիրակության մեջ կարևոր են շարժական խաղերը մաքուր օդին։ Որքան ավելի շատ խաղեր գիտի դայակը, այնքան ավելի ուժեղ են երեխաները ձգտում դեպի նա։ Իհարկե, ավելի ուրախ է բոլորով միասին խաղալը, հատկապես եթե խաղը նպատակ ունի։ Այծը շատ բարի դայակ է։

Ֆիլմ 2։ Մարտական ակումբ։Խոզուկը նկատում է, որ իր հայրիկը գաղտնիք ունի, և որոշում է բացահայտել այն։ Հետևում է հայրիկին և պարզում, որ նա գնում է այնպիսի վայր, որտեղ պարզում են, թե ով է ավելի ուժեղ ու կարևոր։ Նախ տեղի է ունենում ոչխարների մենամարտը, հետո` կատուների, իսկ այնուհետև` ընդհանուր ծեծկտռուք, որը հաղթում է մայրիկը` քշելով բոլորին։

Ֆիլմ 3։ Կարտոֆիլը։Խոզուկը լսում է, որ մարդիկ կարտոֆիլը ցանում են` աչքերը դեպի վեր և որոշում է, որ կարտոֆիլը ողջ է և նրան պետք է փրկել և հանել հողի տակից։ Խոզուկին ասում են, որ կարտոֆիլը ցանում են, որ երիտասարդ կարտոֆիլն աճի, և նա հանգստանում է։

Ֆիլմ 4։ Ծովային խոզուկը։Բերում են մի ծովային խոզուկ, և խոզուկը որոշում է, որ նրան ջուր է պետք։ Պարզվում է, որ ծովային խոզուկը չի կարողանում լողալ, նրա անունը նրան բոլորովին չի համապատասխանում։

Ֆիլմ 5։ Ուրվականը։Պապիկի ուրվականը գալիս է Համլետի հոր ուրվականի պես և խնդրում է իր համար նոր նոտաներ ձեռք բերել։ Խոզուկը ստիպված է խոսել շեքսպիրյան բանաստեղծական հանգով։

Ֆիլմ 6։ Օլիմպիադա։Գյուղ են բերում կարևոր բուլդոգի, որի վզից կախված էին ոսկե մեդալներ, և միացնում են հեռուստացույցը։ Բոլորն իմանում են, որ մեդալները տալիս են մրցույթներում հաղթանակների համար և սկսում են մրցել։ Բայց չափն անցնում են, և բուլդոգին տանում են։

Ֆիլմ 7։ ՉԹՕ։Խոզուկը գիշերը չէր քնում, նայում էր աստղերին և երազում, որ այլ մոլորակներից խոզուկներ թռչեին երկիր և պատմեին, թե այնտեղ ինչպես է։ Մի քիչ հետո վայրէջք է կատարում մի թռչող ափսե, որի վրա կային կանաչ խոզուկների տեսք ունեցող այլմոլորակայիններ։ Նրանք սկսում են ընդունել բոլոր նրանց տեսքը, ում տեսնում են, ուսումնասիրում են երկիրը, իսկ հետո հեռանում են։

Ֆիլմ 8։ Վայրին։Խոզուկը հանդիպում է վայրի խոզուկին և նրան իր հետ բերում է գյուղ, իսկ հետո նրա հետևից գնում է անտառ։ Պազվում է, որ վայրի խոզուկը պետք է շատ վազի և անընդհատ կեր փնտրի, իսկ երբեմն էլ` հանդիպում ունենա արջի հետ։ Եվ խոզուկը վերադառնում է տուն։

Ֆիլմ 9։ Դարի առավանգումը։Ոչխարն անհետանում է մառանից։ Խոզուկը և վայրի խոզուկը կասկածում են, որ նրան գողացել է արջը։ Այնուհետև որոնումներին միանում է նաև շունը, որը տանում է դեպի գայլերի որջը։ Բայց այնտեղ էլ չեն գտնում նրան, վերադառնում են գյուղ ու տեսնում հեռացող բեռնատարն և խուզած ոչխարին։

Ֆիլմ 10։ Նոր Տարի։Խոզուկն իմանում է, որ խոզուկները նույնպես դիմավորում են Նոր Տարին, և նրանց մոտ է գալիս խոզերի Ձմեռ Պապիկը, որը սիրում էր համեղ հյուրասիրություն և բոլորի հետ երգում է «Անտառում եղևնի է ծնվել» երգը։


== Կերպարներ ==
Խոզուկ` գլխավոր հերոսը, որի անունից պատմվում է մուլտֆիլմը
Մայրիկ խոզ` խոզուկի մայրը
Հայրիկ խոզ` Խրյակ անունով
Ոչխար`  խոզուկի և նրա ընտանիքի հին ընկերը
Հորեղբայր Պետյա` աքաղաղ, հավանաբար, խոզուկի հորեղբայրը
Այծ` խոզուկի և իր եղբայրների դայակը
Խոզուկի եղբայրներ` խոզուկի փոքրիկ եղբայրները


== Հեղինակներ ==
Սցենարի հեղինակ` Նատալյա Ռումյանցևա
Ռեժիսորներ` Նատալյա Բերյոզովայա (1-7), Մաքսիմ Պոլյակով (8-10)
Բեմադրող նկարիչ` Մաքսիմ Պոլյակով
Ֆոնի նկարիչ` Մարիա Յակուշինա
Կոմպոզիտոր` Տիմուր Վեդերնիկով
Հնչունային ռեժիսոր` Ալյոնա Նիկոլաևա
«խոզուկի երգը» երգի հեղինակ` Դմիտրի Վոսկրեսենսկի (4-10)
Դերերը հնչյունավորել են`
Լարիսա Բրոխման-խոզուկ
Սերգեյ Կապկով- այլ ձայներ (4-10), Ալեքսանդր Պլյուշև(4)
Պրոդյուսերներ` Իգոր Գելաշվիլի, Լ. ԲուբնենկովՀեղինակները ներկայացված են ըստ մուլտսերիալների լուսագրերի։


== Մրցանակներ ==
2014 թվական` հանդիսատեսի համակրանք մրցանակ, Անիմացիոն կինոյի 10-րդ համաշխարհային փառատոն Վառնայում։
2014 թվական` Մուլտֆիլմերի մեծ փառատոն։ Մանկական ժյուրին նշել է «Խոզուկը» մուլտսերիալի լավագույն դրվագը` Դայակը և Խոզուկը։
2014 թվական` «Մուլտիվիդինիե» անիմացիոն արվեստի 12-րդ փառատոն Սանկտ-Պետերբուրգում, պրոֆեսիոնալ ժյուրիի մրցանակ «Ամենաուրախ ֆիլմ» անվանակարգում։
2015 թվական` Անիմացիոն կինոյի 20-րդ ռուսական բաց փառատոն` դիպլոմ Նատալյա Բերյոզովային` «անիմացիոն արտահայտչամիջոցներով սոցիալական գրոտեսկի սրությունը պատկերելու համար»։
2015 թվական` Անիմացիոն կինոյի 6-րդ միջազգային «Ոսկե կուկեր» փառատոն Սոֆիայում (Բուլղարիա), մրցանակ լավագույն դրվագի համար (Խոզուկ. Դայակը)։
2018 թվական` Իկար (կինոմրցանակ), լավագույն դրվագ («Նոր Տարի», «Խոզուկ» մուլտսերիալ, ռեժիսոր Մաքսիմ Պոլյակով)։


== Ծանոթագրություններ ==


== Արտաքին հղումներ ==
Դայակ («Խոզուկը» մուլտսերիալ) մուլտֆիլմը «Անիմատոր.ռու» կայքում
Ուրվական («Խոզուկը» մուլտսերիալ) մուլտֆիլմը «Անիմատոր.ռու» կայքում
«Խոզուկը» — tlum.ru